شه‌فه‌ق نيوز/ عه‌باس موسه‌وى قسه‌كه‌ر وه‌ناو خارجيه‌ى ئيرانى، وت: بڕيار چه‌سپانن سزايه‌يل تازه‌ له‌بان عه‌لى خامه‌نه‌يى رابه‌ر باڵاى ئيرانى له‌لايه‌ن واشنتۆنه‌و، رێ له‌وه‌رده‌م چاره‌سه‌ره‌يل دبلۆماسى ناونى هه‌ردوگ وڵات ئه‌وه‌سێد.
موسه‌وى له‌ ڕێ ماڵپه‌ڕ كۆمه‌ڵايه‌تى " تويته‌ر " باس له‌وه‌ كردگه‌ چه‌سپانن سزايه‌يل بى مانا له‌بان رابه‌ر باڵاى ئيرانى ماناى به‌سانن ريگه‌ى دبلۆماسيه‌ هه‌تاهه‌تاس، جوور ئه‌وه‌گ ئاژانس روێته‌رز باس له‌لى كردگه‌.
جى باسه‌، موسه‌وى هه‌ميش وت: ئداره‌ى تره‌مپ ميكانيزم مقه‌يه‌تيكردن له‌ ئاسايش و ئاشتى ناوده‌وڵه‌تى وێران ئه‌كا.
